**ΘΟΥΚΥΔΙΔΗΣ, Γ΄ 81.**

οἱ μὲν οὖν Πελοποννήσιοι τῆς νυκτὸς εὐθὺς κατὰ τάχος **ἐκομίζοντο** ἐπ᾽ οἴκου παρὰ τὴν γῆν·

καὶ ὑπερενεγκόντες τὸν Λευκαδίων ἰσθμὸν τὰς ναῦς,

ὅπως μὴ περιπλέοντες ὀφθῶσιν, ἀποκομίζονται.

Κερκυραῖοι δὲ **αἰσθόμενοι** τάς τε Ἀττικὰς ναῦς προσπλεούσας

τάς τε τῶν πολεμίων οἰχομένας,

**λαβόντες** τούς τε Μεσσηνίους ἐς τὴν πόλιν ἤγαγον πρότερον ἔξω ὄντας,

καὶ τὰς ναῦς περιπλεῦσαι κελεύσαντες

ἃς ἐπλήρωσαν ἐς τὸν Ὑλλαϊκὸν λιμένα,

ἐν ὅσῳ περιεκομίζοντο,

τῶν ἐχθρῶν εἴ τινα λάβοιεν,

ἀπέκτεινον·

καὶ ἐκ τῶν νεῶν ὅσους **ἔπεισαν** ἐσβῆναι ἐκβιβάζοντες ἀπεχρῶντο,

ἐς τὸ Ἥραιόν τε ἐλθόντες

τῶν ἱκετῶν ὡς πεντήκοντα ἄνδρας δίκην ὑποσχεῖν ἔπεισαν

καὶ κατέγνωσαν πάντων θάνατον.

οἱ δὲ πολλοὶ τῶν ἱκετῶν, ὅσοι οὐκ ἐπείσθησαν,

ὡς ἑώρων τὰ γιγνόμενα,

διέφθειρον αὐτοῦ ἐν τῷ ἱερῷ ἀλλήλους,

καὶ ἐκ τῶν δένδρων τινὲς ἀπήγχοντο,

οἱ δ᾽ ὡς ἕκαστοι ἐδύναντο ἀνηλοῦντο.

ἡμέρας τε ἑπτά, ἃς **ἀφικόμενος** ὁ Εὐρυμέδων ταῖς ἑξήκοντα ναυσὶ παρέμεινε,

Κερκυραῖοι σφῶν αὐτῶν τοὺς ἐχθροὺς δοκοῦντας εἶναι **ἐφόνευον**,

τὴν μὲν αἰτίαν ἐπιφέροντες τοῖς τὸν δῆμον **καταλύουσιν**,

**ἀπέθανον** δέ τινες καὶ ἰδίας ἔχθρας ἕνεκα,

καὶ ἄλλοι χρημάτων σφίσιν ὀφειλομένων ὑπὸ τῶν λαβόντων·

πᾶσά τε ἰδέα κατέστη θανάτου,

καὶ οἷον φιλεῖ ἐν τῷ τοιούτῳ **γίγνεσθαι**,

οὐδὲν ὅτι οὐ ξυνέβη καὶ ἔτι περαιτέρω.

καὶ γὰρ πατὴρ παῖδα ἀπέκτεινε

καὶ ἀπὸ τῶν ἱερῶν ἀπεσπῶντο

καὶ πρὸς αὐτοῖς ἐκτείνοντο,

οἱ δέ τινες καὶ περιοικοδομηθέντες ἐν τοῦ Διονύσου τῷ ἱερῷ ἀπέθανον.

Ασκήσεις:

1. Να εντοπίσετε τους ονοματικούς προσδιορισμούς του κειμένου και να τους χαρακτηρίσετε.

2. *αἰσθόμενοι, λαβόντες, γίγνεσθαι, ἀπέθανον*: να γίνει χρονική αντικατάσταση.

3. *ἐκομίζοντο, καταλύουσιν, ἐφόνευον, ἔπεισαν*: να γίνει εγκλιτική αντικατάσταση.

4. Να συμπληρώσετε τον παρακάτω ετυμολογικό πίνακα:

|  |  |  |  |  |
| --- | --- | --- | --- | --- |
| **ἀνηλοῦντο** | **ἀπεχρῶντο** | **περιπλεῦσαι** | **οἰχομένας** | **ὑπερενεγκόντες** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |